Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 582

c) Szobrok és kisplasztikák körülöttünk 4 óra Miből és hogyan készülhetnek szobrok? Szobrászok munkái a környezetünkben. Ismerkedés a szobrászat hagyományos anyagaival és eszközeivel. Csoportmunka. Kis- és nagyméretű plasztikákról készült képek rendszerezése – először aszerint, hogy mintázással vagy faragással jöttek-e létre, majd e kategóriákon belül egyéni elgondolás szerint. Beszélgetés osztályszinten. Hogyan készülnek a szobrok? Milyen módon és milyen anyagokból jöhetnek létre? Mitől függ, hogy egy térbeli alakzatot szobornak tekintünk vagy sem? Vetítés osztályszinten. A mintázás és a faragás alapkategóriáiba be nem sorolható modern alkotások nézegetése. Reflektálás a látottakra. Ki hol, milyen térben felállítva tudná elképzelni az adott szobrokat? Páros terepmunka és közös feldolgozás. Különféle szobrászati technikákkal készült épületrészletek és köztéri szobrok lefényképezése a lakókörzetben vagy az iskola környékén. Közös, nyomtatott album szerkesztése az elkészült képekből. Egyéni gyűjtőmunka. Különféle típusú pénz- és egyéb érmék összegyűjtése és rajzolataik, felirataik megvizsgálása, ha szükséges, nagyítóval. (Ha túlságosan értékes darabról van szó, az érem mintájának levétele grafitos vagy alumínium fóliás satírozással.) Egyéni kísérletezés. Változatos felület kialakítása fülönféle formák (tengeri kagylók, geometrikus alakzatok, érdekes nyomot hagyó tárgyak stb.) sima agyaglapba való nyomkodásával. Az így megmintázott lap körbe kerítése és gipsszel való kiöntése. A pozitív gipsz domborművek letisztítása és a felület patinázása szabadon választott módon. Egyéni kísérletezés. Kőfaragó és fafaragó eszközök Éremkészítés. kipróbálása – egy-egy felületrész megmunkálása egy nagyobb kőtömbön, illetve kivágott fatörzsön. Beszélgetés osztályszinten. Ki milyen tapasztalatokat szerzett a próbálkozások során? Mi volt nehéz, és mi okozott jó érzést? Kinek lenne kedve komolyabban is foglalkozni az egyes szobrászati technikákkal? Egyéni tapasztalatszerzés. Agyaglenyomatok készítése egy-egy kiválasztott éremről, a negatív formák jellemzőnek tanulmányozása. Különböző típusú bemélyedések vágása kisméretű sima gipszlapokba. A negatív mintázatok pozitív párjainak megvizsgálása a formára simított puha agyag segítségével. Egyéni alkotó munka. Szabadon választott témájú plakett készítése kisméretű gipsz korongokba való negatív faragással és a pozitív kép agyagba való lenyomtatásával. A jól sikerült munkák kiégetése. Szabadon választható kiegészítő tevékenység. Kisméretű érmek készítése negatív faragással, a legszebb munkák bronzba való kiöntetése.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes